CELEX: 62011CN0527
Language: sk
Date: 2011-10-10 00:00:00
Title: Vec C-527/11: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 10. októbra 2011 — SIA „Ablessio“ /Valsts ieņēmumu dienests

7.1.2012   
            
            
               SK
            
            
               Úradný vestník Európskej únie
            
            
               C 6/8
            
         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 10. októbra 2011 — SIA „Ablessio“/Valsts ieņēmumu dienests
   (Vec C-527/11)
   2012/C 6/09
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Žalobkyňa: SIA „Ablessio“
   
      Žalovaný: Valsts ieņēmumu dienests
   
      Prejudiciálne otázky
   
   
               1.
            
            
               Má sa smernica Rady 2006/112/ES (1) z 28. novembra 2006 o spoločnom systéme dane z pridanej hodnoty vykladať v tom zmysle, že zakazuje odmietnuť pridelenie individuálneho čísla, ktorým sa zdaniteľná osoba identifikuje, na základe toho, že majiteľ podielov na základnom imaní zdaniteľnej osoby už skôr niekoľkokrát získal individuálne číslo pre iné podniky, ktoré nevykonávali skutočnú hospodársku činnosť a ktorých podiely na základnom imaní majiteľ ihneď po získaní individuálneho čísla previedol na iné osoby?
            
         
               2.
            
            
               Má sa článok 214 spomínanej smernice v spojení s článkom 273 tejto smernice vykladať v tom zmysle, že umožňuje Valsts ieņēmumu dienests, aby sa pred pridelením individuálneho čísla uistil o schopnosti zdaniteľnej osoby vykonávať činnosť, ktorá podlieha dani, v prípade, že cieľom tohto overenia je zabezpečiť riadny výber dane a zamedziť daňovým podvodom?
            
         
      (1)  Ú. v. EÚ L 347, s. 1.